
iaranson durante di un conferencia di prensa extra 
ordinario, Prome Minister Evelyn Wever Croes manera 


a bira un tradicion caba, no a asumi responsabilidad pa un 
maneho deficiente di su gobierno for di 2017 te cu awor na 
2022, pues practicamente cinco aña largo. 


Sin mustra un tiki di seriedad y sabiendo cu loke el a trece 
dilanti no ta cuadra cu realidad, e prome mandatario a dicidi 
di na luga di bisa cu su gobierno NO a cumpli, a dicidi di ataca 
den forma sorprendente, Mike Eman y su gobierno, di a bin 
cu cantidad di proyectonan PPP cu awor ta aumentando e 
gastonan di gobierno. 


Pa colmo e prome proyectonan PPP na Aruba ta di gobierno di 
MEP di Nelson Oduber den pasado y loke ta haci e situacion 
ainda mas serio, ta cu CAft a wordo culpa pa Minister 
Presidente Wever Croes cu nan no a interveni e tempo ey, cu 
nan no a move un dede pa bisa Mike Eman y su gobierno cu e 
proyectonan aki no por wordo ehecuta, manera e edificionan 
di MFA, Watty Vos Boulevard y Green Corridor. 


Increibel e curashi demostra aki pa Prome Minister den e 
conferencia di prensa, cual observacionnan aki tabata di 
spera ya cu for di siman pasa, algun Parlamentario cu ta 
sostene 


Gabinete Wever Croes, a cuminsa prepara e scenario aki 
papiando di e proyectonan di PPP. 


Loke tanto Prome Minister y su “coleganan di parlamento” 
a haci, tabata un maniobra pa hinca gobierno di Mike Eman 
den e poto poto cu nan a comete cu CAft ora cu nan no a 
cumpli na ehecuta recomendacionnan cu nan mes a firma 
pa nan. 


Awor ora cu papia di sinceridad, ora cu papia di integridad, 
ta rekeri curashi y respet pa pueblo ya cu loke tanto Prome 
Minister y e parlamentarionan haciendo ‘public relation’ pa 
gobierno a lubida por completo,ta cu algun di nan a vota pro 
aumento di BBO pa 6% na 2018. 


Un aumento di 3% riba e 3% existente caba y caminda den 
un fiesta politico den Parlamento pa trata e cambio di ley aki, 
lider di fraccion di RED, Ricardo Croes a bin cu e mocion pa 
cambia e nomber di BBO di 6% pa haci esaki BBO/BAVP. 


Parlamentarionan a prepara scenario di PPP 
Pa Prome Minister busca excuus 


pa hustifica “aanwijzing” 


Hilaridad e tempo ey den Parlamento ya cu e cambio aki 
ta pa pueblo CORDA cual gobierno a bin cu e proyectonan 
di PPP creando un debe grandi. 


Aparentemente awor tur hende a lubida riba e impuesto 
di BAVP, ya cu e aumento adicional aproba na 2018 di BBO 
di 3%, esaki a wordo destina cu 2% ta bay pa yuda AZV cu a 
haya e nomber di BAZV mientras cu 1% lo bay pa e BAVP cu 
ta pa cubri pago di e proyectonan di PPI, incluso esunnan 
cu tabata data for di gobierno di MEP. 


Segun Centraal Bureau voor de Statistiek, esta CBS a publica 
na inicio di 2020 un relato di entradanan di gobierno pa 
loke ta impuestonan y aki ta para bou di ‘Turnover tax 
(BBO)/(BAVP)” pa loke ta entradanan di 2018 y 2019, cu 
esaki a produci na 2018 e total di 143.153 miyon y na 2019 
gobierno a ricibi un suma di 215.590. miyon, cu ta un total 
di 358.743 miyon en total. 


Ora dividi esaki segun e ley di BBO cu ta di 3% gobierno a 
ricibi 179.341.5 miyon na BBO, BAZV cu su 2% a ricibi den 
e dos periodo aki e suma di 128.581 miyon florin mientras 
cu pa e proyectonan di PPP cu e ley di BAVP, gobierno a 
ricibi e suma total di 64.290.5 miyon florin. 


NO tabatin problema di pago of debe pa e proyectonan 
aki, ya cu e fondonan aki a yega te cu a sobra placa y nunca 
gabinete Wever Croes a informa pueblo kico a haci cu e 
fondo cu a keda di e dos añanan aki. 


No tin cifra concreto ainda riba añnan 2020 y 2021 cu ta 
añanan di crisis pero sin duda gobierno a ricibi entrada 
di BBP/BAVP cu sin duda tabata hopi menos pero bou di 
ningun circunstancia Prome Minister y su marionetanan 
awor no por bin trata di converti pago di proyectonan di 
PPP como motibo grandi cu awor gabinete Wever Croes ta 
bay ricibi un “aanwijzing.” 


Ta e tipo di mentalidad aki CAft ta recomenda pa gobierno 
Hulandes duna gobierno di Aruba un aanwijzing, e falta di 
seriedad aki, e falta di atende asuntonan di interes general 
den un forma asina infantil y asina mediocre, caminda ta 
perde tur respet di CAft y RMR. 

i e acusacion di uzo di falsificacion di 
documentonan ni esun di labamento di placa 


contra Rafael Zambrano y Juan Carlos Toro Rodrguez 
ni labamento di placa Corte a haya proba. Aunke el 
a declara e acusadonan liber, e no por a tuma un 
decision riba e baranan di oro. Esaki pasobra e no sa 
kende ta e doño. 


E caso aki ta data di 9 di februari, 2018. Riba e fecha ey 
Zambrano a yega Aruba cu un handbarg cu 46 bara di 
oro cu a pisa 55 kilo y un balor di riba 2 miyon dollar. 
A sigui e mesun procedura di semper pero a bah’e for 
di avion. El a keda deteni y e 46 baranan confisca. 


Despues di un investiga di cuatro aña y mey e caso a 
yega Corte. Abogadonan mr. Sulvaran y Mohammed a 
trece diferente punto den e defensa di casi 3 ora largo 
cu a convence of pone suficiente den duda den e Hues. 
Despues di analisa e caso profundamente, a yega na e 
decision cu mester declara e dos acusadonan aki liber. 


Pa loke ta e prome acusacion di falsificacion di 
documento, e fiscal a comete eror. Den e citacion 
e ta bisa cu nomber di Hulanda ta poni riba un di e 


Sentencia di Corte den casonan 
di bara di oro a laga OM sunu 


formularionan, pero en realidad esey no ta caso. Hues 
a tuma nota cu na e parti menciona den e citacion, 
den e documento ta nomber di Aruba ta poni. Pa e 
motibo ey so caba, mester declara nan liber. Pero el 
a bay mas pa analisa e informacion di e acusacion 
aki, mustrando riba declaracion di funcionario di 
Duana cu a menciona cu semper ta nomber di Aruba 
ta pone como pais di origen. No a proba legal y 
convincentemente cu e transporte y e formulario ta 
cambia pa sconde origen di e oro. 


Pero tampoco a proba cu e dos aki tabata sa of 
sospecha cu e oro ta procedencia di un delito pa 
cual e ta labamento di placa. No a proba cu e ta 
bini di mineria ilegal, pero tampoco por tabata sa of 
sospecha cu tin algo straño den e transporte. Ademas, 
a señala despues di 9 di februari, 2018, tabatin un 
transporte di nan di e mesun forma, cu conocemento 
y aprobacion di Ministerio Publico. 


Tur esaki a pone cu a declara e dosnan aki liber di e 
acusacion. Pero nan tormenta no a finalisa pasobra 
apesar cu e sentencia a laga fiscal sunu, toch el a 
dicidi di apela e decision di Corte. 

espues di e conferencia di prensa di Prome Minister 
Evelyn Wever Croes riba e conseho di CAft pa duna 


Conseho di Minister un aanwijzig, ayera CAft mes a 
dicidi di saca un declaracion. Den e informe aki nan ta 
duna un splicacion di e motibonan pakico a yega na e 
decision aki. 


Nan ta bisa cu Colegio di supervision financiero di 
Aruba (CAft) a conseha Conseho di Ministro di Reino 
(RMR) dia 13 di juli 2022 pa duna Conseho di Ministro 
di Aruba un instruccion. Pais Aruba mester limita 
e deficit presupuestario maximalmente na 2022 y 
realisa surplus presupuestario for di 2023 pa yega na e 
reduccion di debe necesario. 


Ta basta tempo caba CAft ta expresando su preocupacion 
tocante finansa publico di Aruba. Tanto prome como 
despues di e crisis di pandemia a recore varios trayecto 
di scucha tur dos parti, a base di Ordenansa Nacional 
tocante Supervision financiero temporal di Aruba 
(LAft), y a informa CMR na diferente momento tocante 
e situacion financiero preocupante di Aruba. Den caso 
di e presupuesto aproba pa 2022 CAft a bolbe conclui 
cu Aruba no ta tumando suficiente medida pa controla 
e gastonan riba presupuesto structuralmente y cu e ta 
confia demasiado riba aumento di entrada y cobertura 
incidental pa consolidacion di e presupuesto. 


Aunke economia a mehora fuertemente na 2021 y 
tambe pa 2022 tin indicacion cu lo tin un recuperacion 
robusto, e deficit di financiamento di Pais Aruba na 
2022 ta monta na AWG 227 miyon, ekivalente na 4,0 
porciento di e Producto Interno Bruto (PIB). Esaki ta 
nifica cu e debe di Aruba lo aumenta innecesariamente 
na 2022. Segun e presupuesto di mas aña e debe lo 
sigui aumenta te y cu 2026 y lo supera AWG 6.000 
miyon ampliamente. Consecuentemente, e carganan 
di interes ta bay pone un presion cada bes mas grandi 
riba finansa publico. Den e periodo 2023-2027 Aruba 
lo mester paga mas di AWG 4.000 miyon. Esaki ta 
nifica cu a corto plaso lo mester refinancia mayoria di 
e debe di Aruba. 


Pais Aruba no ta tumando suficiente medida pa 
controla e gastonan riba presupuesto y ta confia 


CAft: Gobierno ta confia solamente 


den aumento di entrada pa salba Aruba 


demasiado riba aumento di entrada pa consolidacion di e 
presupuesto. CAft ta mira riesgo grandi, tambe teniendo na 
cuenta subida di interes actualmente. CAft ta considera necesario 
pa bin cu medida pa limita crecemento di e debe na 2022 y pa 
realisa un surplus presupuestario for di 2023, y cu esey yega na 
reduccion di e debe, pa por bolbe coy e caminda pa un finansa 
publico sostenibel. 


A base di recoremento di e trayecto di scucha tur dos parti den 
caso di e presupuesto aproba pa 2022, CAft ta constata cu Aruba 
ta cumpli solamente cu un di e diestres recomendacionnan 
suficientemente. Lo por cumpli cu dos mas di e diestres 
recomendacionnan, si na termino cortico Aruba procede na 
aplicacion di e medidanan, manera vriesmento parcial di vacatura 
cu mester yena ainda (roll-overs) y cortamento di e pagonan di 
overtime. En cuanto e demas recomendacionnan CAft ta constata 
cu Aruba no ta sigui nan of ta sigui nan insuficientemente. 
Consecuentemente CAft ta yega na e conclusion cu no ta laga 
ni e presupuesto di 2022 ni e presupuesto di mas aña concorda 
suficientemente cu articulo 14 di LAft y cu e protocol. 


En bista cu Aruba no ta mustra prueba suficiente pa e mes bolbe 
coy e caminda pa finansa publico sostenibel, CAft no ta mira 
ningun otro opcion cu conseha un instruccion. Ta coresponde na 
CMR pa dicidi si efectivamente ta bin cu un instruccion, y, den 
caso afirmativo, cua lo ta su contenido exacto. 

urante un conferencia di prensa Alejandro Bastardo, 
representante di Eagle LNG, a duna informacion riba 


e proyecto cu nan tin pa Aruba. Durante e sesionnan 
publico lo splica nan proyecto pa trece gas natural Aruba 
pa produccion di coriente. 


Royal Haskoning ta e empresa encarga cu realisacion 
di e estudio di impacto ambiental, manera leynan di 
Aruba ta exigi den tipo di proyectonan asina. Mester 
tin contacto cu comunidad riba nan pensamento 
y sugerencianan y inclui esakinan den e estudio. 
Gas natural, el a splica, ta un di e combustibelnan mas limpi 
cu por uza den generacion di coriente. Di otro banda, e no 
ta suheto na e fluctuacion pisa cu tin pa cu uzo di Heavy 
Fuel Oil, manera ta e caso aworaki. 


E proyecto ta consisti di dos componente. Un facilidad 
ta bay wordo construi riba e propiedad di RDA, cual ta e 
terminal unda ta ricibi e LNG. Ta construi un pier nobo unda 
e barco ta yega y manda e gas aki den e tanki. Despues ta 
pasa den e proceso pa convirtie bek den gas y via di pipanan 
mand’e pa WEB. Un procedura igual cu loke tin aworaki cu 
e Heavy Fuel Oil pa uza den WEB. 


Nan kier haci uzo di lineanan di gas cu ta pasa bou di tera, cu 
ta e unico diferencia cu e sistema actual. Pero e area actual 
unda e pipanan ta pasa no tin suficiente area pa construi 
e lineanan bou tera. Sea memey di e tubonan existente of 
na banda. 


Tur construccion di lineanan di pipa ta pasa den un 
investigacion y estudio prome cu e construccion pa mira cu 
nan ta cumpli cu tur regla di siguridad. Durante operacion 
tin un sistema di monitor pa evita inicio di corosion. Ta un 
sistema uza na Aruba caba, entre otro door di Arugas y ta 
maneha esaki den forma exitoso pa hopi aña. Tin un sistema 
tambe di remote control. Lo tin inspeccion regularmente 
riba e lineanan di gas. Tambe tin un sistema pa controla si e 
cantidad di gas cu ta manda pa WEB ta igual cu loke nan ta 
ricibi. Si tin un diferencia ta bay investiga di con e diferencia 
y si tin un leak. Pues tin diferente forma di control pa mira 
si tin un leak den e sistema. 


Eagle LNG: Pipanan di gas ta di e 
standardnan mas halto di mundo 


E diseñonan pa e lineanan di pipa, segun el a splica, ta di e 
standardnan di mas halto, cumpliendo cu e condicionnan 
di tempo di Aruba. 


E representante di Royal Haskoning tambe a hiba palabra, 
splicacion pakico un estudio di impacto ambiental ta 
importante. 


Nan a ricibi e plan y a studia esaki, entre otro con e 
construccion lo ta. E di dos parti ta e baseline cu ta kico 
tin unda e construccion lo tuma luga y e di tres parti ta 
e impacto di tur e cobamento na e sitio. Mester tuma 
medidanan pa mitiga e impacto, reduci e riesgonan, pa e 
trabou wordo ehecuta sin riesgo pa e ciudadanonan y e 
trahadonan. 

iamars Minister di Turismo y Salud Publico sr. Dangui 
Oduber a tene un reunion hopi exitoso cu e president 


di SITA di Americas. Gobierno di Aruba ta sigui traha pa 
yega na un acuerdo den un colaboracion nobo cu SITA 
caminda ta sigui traha riba e mehoracion di e experencia 
di nos biaheronan. 


Den pasado durante e pandemia ya caba a traha di 
cerca cu SITA pa locual ta trata e credencialnan di salud. 
Awor ta trahando riba un otro proyecto cu ta yama 
Digital Travel Credentials (DTC), e credentialnan aki ta pa 
simplifica henter e proceso cu e biahero ta pasa aden, 
e verificacion aprobacion. Tur hende ta buscando pa 
biaha na mes manera bek prome cu e pandemia, na un 
manera simpel y placentero. 


SITA ta un compania multinacional di tecnologia di 
informacion cu ta duna servicio di IT y telecomunicacion 
na e industria aereo. E compania ta duna servicio na mas 
o menos 400 miembro y 2,800 cliente rond mundo. Nan 
ta atende un 90% di e mundo di aviacion. Pa hopi aña 
SITA tin un hopi bon relacion di trabou cu Aruba Airport 
Authority. 


E proyecto di DTC ta un proyecto hopi innovativo y 
interesante cu lo percura pa e biahero por biaha atrobe 


Minister Dangui Oduber 
Aruba sigui ricibi bishitantenan 


di forma sigur cu apoyo SITA 


sin ningun tipo di preocupacion. Na momento cu 
turista Mericano check-in y haci su pre-screening 
na Merca, e ta yega Aruba y pasa inmigracion na 
un manera hopi facil y eficiente. 


Minister Oduber ta hopi contento di con e reunion 
a bay caminda por a hiba un bon combersacion cu e 
representantenan di SITA y e president di Americas. 
Caminda por a intercambia pensamento y comparti 
informacion, por a papia di e importancia di e 
proyecto di DTC ta pa Aruba. 


Cu e apoyo di SITA, Aruba lo por ricibi turistanan 
man habri y na mes momento sigurando e siguridad 
di nos hendenan y tambe reduci e contagio di 
Covid19. 

rome Minister riba invitacion di Parlamento di Aruba a 
duna splicacion di e situacion actualmente cu Hulanda, 


principalmente riba e rol di Parlamento den esaki. Ta trata 
di e pagamento di 5% bek na empleadonan publico y tur 
esnan cu ta traha na fundacionnan cu ta wordo subsidia pa 
Gobierno. 


Manera ta conoci, un di e condicionnan cu Hulanda a 
pone pa Gobierno di Aruba por paga e 5% di salario 
bek na empleadonan publico ta, cu mester pasa e ley 
Landsverordening Normering Topinkomens (Wever-Croes 
norm). E ley aki ta pone un maximo na salario di directornan 
di empresanan semi publico. Gobierno a entrega e ley 
aki manera cu Hulanda a pidi pa entrega esaki, y asina cu 
Parlamento a aprob’e, a pubic’e tambe y e lo drenta den 
ehecucion dia 1 di augustus 2022. 


Sinembargo, Parlamento, haciendo uzo di su derecho 
constitucional di entrega amienda, a haci cierto cambio na 
e ley. Prome Minister a splica cu durante di reunionnan cu 
Secretario di Estado sra. Alexandra van Huffelen, sra. Van 
Huffelen a indica cu e cambionan aki ta desvia di loke Conseho 
di Minister di Reino a bisa. Premier Wever - Croes na su turno 
a splica Secretario di Estado van Huffelen cu Parlamento ta un 
entidad autonomo cu Gobierno di Aruba tampoco Gobierno 


Prome Minister den Parlamento 
pa splica problema cu Hulanda 


di Hulanda of di Reino por duna un instruccion na dje. 


Tin division di poder “scheiding der machten”, Parlamento 
ta un y Gobierno ta otro. Consecuentemente, Gobierno no 
por bisa Parlamento kico pa haci y kico no pa haci. Sigur 
no si ta trata di su derecho fundamental di trece amienda 
den leynan. 


Mescos cu na Hulanda, ni Van Huffelen, ni ningun otro 
Minister ta duna instruccion na Tweede Kamer. “P’esey ta 
cuestiona e pensamento di Hulanda cu ta implica cu aki 
na Aruba esey si lo por”, Prome Minister Wever - Croes a 
agrega. 


Na final di e reunion cu Van Huffelen, Prome Minister 
Wever - Croes a pidi e Secretario di Estado pa pone e 
informacion aki riba papel pa por manda esaki Parlamento. 
“Como hurista mi sa kico ta mi rol como Gobierno, y mi 
no ta bay den e area di duna instruccion na Parlamento,” 
Prome Minister a accentua. 


Concluyendo, Premier Wever - Croes a bisa cu Parlamento 
a keda preocupa cu e anuncio aki p’esey a duna 
Parlamento mas informacion tocante status di e situacion. 
Indudablemente Parlamento lo desea informacion tambe 
tocante di e conseho pa aanwijzing y situacion financiero di 
Pais Aruba, pues Premier Wever - Croes lo percura pa duna 
Parlamento tur informacion den cuadro di transparencia. 

residente di Parlamento Edgard Vrolijk ayera mainta 
a dicidi di suspende reces di Parlamento, pa asina 


yama un “openbare bijeenkomst” cu Prome Minister 
Evelyn Wever Croes relaciona cu carta di CAft cu a 
informa gobierno cu nan lo recomenda RMR pa duna 
gobierno di Aruba un ‘aanwijzing.’ 


Un reunion cu a conta cu masha poco presencia di 
miembronan di Parlamento ya cu mayoria ya a bandona 
Aruba pa bay cu vacacion den exterior pero e reunion a 
sigui asina mes sin mucho novedad. 


Interesante 
sinembargo 
tabata 
declaracion 
di 


parlamentario Hendrik Tevreden cu a duna na 24ora 
riba e ultimo desaroyonan y caminda sin duda tin cu 
admiti cu el a asumi un posicion cu tabata mucho mas 
al caso y mas serio compara cu e posicion asumi pa 
Prome Minister Evelyn Wever Croes diaranson atardi. 


“Saliendo for di pandemia, por a ripara cu hopi cos 
ta bayendo robes y nos tin cu trece poco bek na un 
balans, na un caminda corecto y esey nos ta tratando 
di haci. 


Lo ta bon pa haya e union aki den Parlamento pa 
cosnan cu ta lo ta bay beneficia e futuro generacion 
nos haci nan hunto, los di nos color di partido, los di 
nos ideologia di partido, pasobra aworaki e temporada 


Parlamentario Hendrik Tevreden 


presentando un vision opuesto di su lider 


aki, ta esencial pa nos por crusa un brug pa fortifica 
nos mes pa un futuro hopi mas fuerte di locual nos lo 
laga atras,” Parlamentario Tevreden a declara. 


Un declaracion sin duda no mucho amplio pero cu 
tabatin un nificacion mucho mas profundo, mucho mas 
al caso cu loke Prome Minister Wever Croes a trata di 
haci diaranson atardi despues di a ricibi e carta di CAft 
relaciona cu e conseho pa pidi RMR duna gobierno un 
aanwijzing. 


Na luga cu e prome mandatario a trata di uni tur 
hende den e lucha di rescata e pais for di e grip aki, el 
a prefera di sigui haci politica, sigui ataca un enemigo 
cu no tin nada di haber cu loke CAft a bin ta haciendo 
cu su gobierno. 


Pa colmo ayera mainta Prome Minister a busca un 
sosten di sindicatonan di Aruba, principalmente 
esunnan cu ta representa trahadonan publico riba 
diferente nivel pero ningun a acepta di reuni uno uno 
cu gobierno pero tabata insisti pa tur hende sinta 
hunto cu gobierno. 


Un peticion pa sin duda gobierno atende e asunto di 
5% di salario cu a wordo priminti di lo ser paga bek 
na trahadonan publico fin di Juli venidero ya cu ta e 
impresion ey Evelyn a duna den su conferencia di 
prensa extra ordinario. 


Den henter e fandanga di aanwijzing aki, Prome 
Minister no kier a pasa berguensa su so, ya cu e 
decision di CAft tin di haber mas tanto cu e hecho cu su 
gobierno no ta respetando acuerdonan cu nan a firma 
cu gobierno Hulandes, no ta cumpli cu ehecucion di 
acuerdonan cu tin riba mes for di 2018 pero pa trata di 
scapa cara, a tira lider di partido AVP, Mike Eman den 
henter e asunto aki. 


Hendrik Tevreden den su declaracion ayera 
durante di e bijeenkomst den Parlamento, a duna 
un vision mucho mas realistico di loke tin cu pasa, 
buscando union cu tur fraccion den Parlamento 
pa para hunto pero na mes momento e tin un 
Prome Minister cu ta sigui tilda su rival politico mas 
grandi cu e tambe tin culpa den e aanwijzing aki. 

iahuebs mainta rond di 10’or un señora di nacionalidad 
Chines a sali pafo di cas pa bati alarma. Un dama den 


cercania mesora a avisa autoridad. 


E señora Chines cu no por a comunica den idioma 
di Papiamento a trata na splica cu su casa a bira hopi 
malo. Den un Papiamento kibra e menciona e palabra 
Bij(abeha). 


Den leu por a scucha alarma y den algun minuut un 
patruya di Noord tawata yegando. Mesora a baha y bay 
paden, unda cu a bin topa cu casa di e señora for di tino 
ariba un stoel. 


Poco poco polisnan a bin compronde cu e homber 
durante cu e tawata traha den e cunucu a wordo pica pa 
un of mas bij. A resulta cu e homber ta alergico y mesora 
a bira malo y bay for di tino, unda cu a bin hay’e ta hala 
rosea iregular. 


Agentenan mester a warda ariba Ambulance y sin por haci 
nada pa e homber. E parti positivo tawata cu Ambulance 
a yega bastante lihe y mesora Paramediconan a drenta 
den accion y a pone e homber den ambulance, unda cu 
nan lo a cuminsa duna asistencia prome cu a nan sali pa 
Hospital. 


Trahado a bira malo despues di pica di abeha 

laboral si no ta bon? 
Recientemente den 
Parlamento 
a 
bin 


tende cuanto placa 
a wordo paga den 
forma 
fraudulento 


durante FASE, mas 
cu 7 miyon den e 
prome 
8 
lunanan 


so. Lo bo a pensa 
cu den temponan 
dificil gobierno lo ta 
prioritisa recobra e 
fondonan aki, pero 
no. “Nos a spera di 
mira movecion cu curashi pa atende problemanan structural 
pero loke nos ta haya ta maniobranan pa preserva e status 
quo, algo cu ta destina nos na fracaso.” 


No ta ningun secreto cu Land Aruba tin por lo menos 1500 
ambtenaar di mas. RAIZ a vocifera esey durante campaña 
pero a keda mudo y paralisa despues di eleccion pa tuma 
accion. Minister di Economia por cuminsa crea incentivo pa 
pasa ambtenaarnan pa sector priva sin despedida masal. 
Tanten no cuminsa coregi e problema structural aki ta 
imposibel logra crecemento economico desea. Mientras 
ambtenaar y gelijkgesteld ta representa menos di 10% di 
nos forsa laboral, nan ta un mayoria grandi den Parlamento 
y Ministerraad. 


Nan mes ta skibi nan leynan, landsverordening materieel 
ambtenarenrecht (LMA), nan por participa den politica casi 
sin riesgo y den cierto forma nan tin nos pais rehen. Hopi 
ta drenta politica pa despues wordo nombra Director di un 
departamento of den bestuur di un compania semi-publico, 
ehempel tin di sobra durante Gabinete Wever-Croes. 


Ta curioso cu no a mustra ningun iniciativa pa prohibi 
politico y/of ex-politico di asumi posicionnan clave despues. 
Den directiva di COHO y RAft ta claramente exclui ex- 
politico pa un periodo di por lo menos cinco aña despues 
di ocupa un funcion publico. Esaki ta retonan structural cu 
mester di atencion, no sinta bringa pa producto y servicio 
cubri sistema di IT nobo cual nos por haya gratis si COHO 
keda aproba. 


COMUNIDAD 


“C 


u hopi interes nos a tuma nota di e conferencia 
di prensa di Minister President despues di e 


noticia cu CAft lo recomenda un aanwijzing pa Aruba na 
Rijksministerraad. Parlamento ainda no a haya bista riba 
presupuesto supletorio 2022 pero ohala ta berdad cu lo 
baha e deficit te cu 2% di GDP e aña aki. 


Desafortunadamente ainda nos ta remarca un falta di 
aceptacion di realidad di parti nos gobernantenan. Den 
su discurso MinPres ta sigui papia manera mantene e 
status quo ta un opcion y eynan caba nos a bay malo,” 
esaki Parlamentario Miguel Mansur a trece dilanti den su 
declaracion. 


E ta bisa cu gastonan di personal por a wel di baha 
marginalmente PERO gastonan di producto y servicio a subi 
mas cu e reduccion. Pues e posicion financiero a bay atras 
no dilanti. Tin un vacatura stop, osea gobierno no mag di 
tuma ningun hende nobo den dienst. 


Si lesa e RAft ta mira cu no tin confiansa cu gobierno ta 
respeta esey. Luga di duna hende trabao manera ta 
custumber di partidonan bieu, ta desvia di e vacatura stop 
door di otorga contract na empresanan cu ta sirbi e mesun 
fin partidista di cria sostenedonan cu fondonan publico. 
MinFIC a referi na e Beleidsplan Verlaging Personeelslasten 
(BVP), algo cu MinPres mes a declara den Parlamento di 
no a traha. Ehempel ta cu gastonan di overtime a sigui 
subi luga di baha, pues no por papia di ningun reduccion 
structural den gastonan di personal. 


CAft su criticanan ariba DIMP tambe ta na su luga pasobra 
eigen bijdrage no por a wordo introduci ya cu no tin dato 
ariba kendenan lo mester cualifica pa ayudo. Mesun cos lo 
aplica pa introduci un sociaal vangnet hunto cu flexibilidad 
laboral. Specialmente den temponan dificil mester ofrece 
mas posibilidad di empleo y esey ta wordo logra door di 
flexibilisa mercado laboral, algo cu IMF tin mas cu un 
decada ta pidi. 


Awor gobierno kier gaba cu IMF a señala cu gastonan di 
producto y servicio ta un di esnan mas abao den region sin 
mustra cu hunto cu esey tin e gastonan di personal mas halto 
den region. Kier men IMF ta sirbi pa mal uza cifra selectivo 
pero recomendacionnan di IMF manera flexibilisa mercado 


Miguel Mansur ta bati riba dede y man 
di Prome Minister Evelyn Wever-Croes 

percura pa un “gezonde 
overheidsfinancien” 
y introduccion di e 
reglanan estricto di Bon 
Gobernacion. Realidad 
di bida ta cu a scoge 
pa sigui goberna con 
cu ta. Prueba di esaki 
ta p.e. e cantidad di 
manipulacion 
den 


tanto e gobierno di 
AVP, 
despues 
den 


esun di POREDmep y 
lamentablemente awe 
den esun di MEPraiz. 


E problema principal ta cu esnan responsabel, no a y 
ni ta carga nan responsabilidad. No tin, ni tabata tin 
“DAADKRACHT”. El a cuminsa cu e entreganan e.o. 
cu Witte Donderdagakkoord di 28 di maart 2013, e 
presupuesto di 2014, e convenio di 22 november 2018 y 
despues e acuerdo di “blackfriday” esta 13 di november 
2020. “Awe nos por scucha p.e. di partido AVP cu e 
situacion aki na Aruba ta exigi un union nacional pa 
asina enfrenta Hulanda cu determinacion. 


Ora na 2014 y 2015 UPP a propone pa bin cu un gabinete 
nacional pa asina nos por atende cu Hulanda, ningun 
hende no a worry.” 


Durante campaña partido RAIZ pa medio di su lider 
durante di un debate na TeleAruba a laga sa cu loke 
Aruba mester ta un gobierno di un “Gran Coalicion 
Arubiano”. 


Ora UPP a kere cu despues di eleccion di 2021 tabata tin 
un chens pa un gabinete nacional of “zakenkabinet”, ta 
mira cu e gran coalicion Arubiano tabata di MEPraiz, un 
gobierno di un base masha smal mes. Y ultimo durante 
tratamento di presupuesto e aña aki, riba pregunta 
di Parlamentario di A21 tocante e posibilidad di un 
gabinete nacional, prome ministro a laga sa cu e no tin 
problema cu esey, pero no cu partido AVP si. Y e ta kere 
cu pueblo ta scoge politiconan y ta politiconan mester 
atende cu e problemanan cu tin nos dilanti. 


Loke hopi no kier scucha ta, cu e solucion di nos Aruba 
no ta den un gabinete politico, sino uno nacional, uno di 
crisis of si bo kier yam’e asina, un zakenkabinet. 


COMUNIDAD 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


“D 


en un di mi ultimo articulonan mi a admiti cu awendia 
tin e tendencia di keda keto y laga cos pasa. Pero como 


un bon yiu di tera mi a ripara cu hopi cos cu ta pasa ta keda 
hiringami. Un di nan ta e situacion na Parkietenbos y otro ta 
e actitud cu nos gobierno y Parlamento pa loke ta crisis di 
relacion cu Hulanda. Particularmente e impasse y supuesto 
“aanwijzing” cu lo a duna motibo suficiente pa prome 
minister cancela un biahe pa Nacionnan Uni y pa Parlamento 
kibra su reces (vakantie). 


Mi pensamentonan a bay na cantidad di biahanan cu nos di 
UPP a bin ta propaganda un unidad nacional pa atende nos 
problema cu Hulanda.” Esaki ta loke Booshi Wever di UPP ta 
bisa. 


Defunto Lionel Capriles a bisa añanan atras cu Aruba ta 
“politiek verziekt”. E abismo cu nos ta aden ta danki na nos 
mes politiconan y e malesa di politikeria y polarisacion cu 
nos no kier cura aki na Aruba. No kier traha espacio pa un 
union berdadero y asina brinda e pueblo aki un speransa di 
un mihor mañan. 


E ta bisa cu mas di 50 consehonan desde 2014 CAFT tabata urgi 
e gobiernonan di Aruba pa cumpli cu palabracionnan haci y 


Booshi Wever: “Zakenkabinet” ta 


necesario pa ehecuta compromiso nacional 

Available now for you to register 
your dog or cat for sterilization. 


REGISTER via their website: 


www.stimamisterilisami.com 


Female Dog: Fls.120.00 till 40 kilo 


Male Dog: Fls.72.50 till 40 kilo 


Female Cat: Fls.55.00 Male Cat: Fls.35.00 


VSH Ponton Veterinary Clinic: +297 699 0077 


Stimami Sterilisami Campaign 2022 


Bo tin mascota? Cacho of Pushi? 
Bo tin mascota? Cacho of Pushi? 


Nan not ta micro chipped? Nan no ta steriliza? Nan ta 
cana liber riba caya? Bo mester di ayudo pa tin tur cos na 
ordo manera stipula den ley di cacho? 


Ley di Cacho ta implementa desde 1/1/2015. 


E Centro di Control di Cacho a worde inaugural desde 1/7/2020 
pa por eherce e ley aki. E Dog Unit, E Buro City Inspector y e 
Polis por y lo duna boet na esun nan cu no ta cumpli cu e ley. 
Abusador nan di Animal por hanja nan mes dilanti Juez. 


Do you own pets? Dogs or Cats? 
Do you own pets? Dogs or Cats? 


They are not yet Micro Chipped? They are not yet 
Sterilized. Are they roaming free in public areas? 
Do you need help getting this in order with the law? 


Heeft U huisdieren? Honden en Katten? 
Heeft U huisdieren? Honden en Katten? 


Ze zijn niet ge-micro chipped? Ze zijn niet gesteriliseerd? 
Lopen ze vrij op straat? Heeft U hulp nodig om alles op 
orde te hebben volgens de wet? 


Usted tiene mascota? Perros o Gatos? 
Usted tiene mascota? Perros o Gatos? 


No tienen microchip? No estan sterilizados? 
Caminan libres por la calle? Usted necesita ayudo para 
ponerlo en orden como esta estipulado por la ley? 


Dog Ordinance has been implemented as of 1/1/2015. 


The Centro di Control di Cacho as an integral part of the execution 
of this law has been created as of 7/1/2020. The Dog Unit, The Buro 
City Inspector and the Police can and will fine you for not adhering to 
the law.Animal abu sers can find themselves in front of a judge. 


De Hondenverorderdering is in werking gegaan vanaf 1/1/2015. 


De Centro di Control di Cacho is gecreerd om dit wet uit te 
voeren vanaf 1/7/2020. De Dog Unit, de Buro City Inspector en 
de Politie kan en zullen boetes geven als men niet aan de wet 
houdt. Dierenmishandelaars zullen zich voor een rechter vinden. 


La Ley de Perros esta implementado desde el 1/1/2015. 


El Centro di Control di Cacho esta creado para ehercer este 
ley desde el 1/7/2020. El Dog Unit, el Buro City Inspector y la 
Policia pueden y les daran multas por incumplimento de este 
ley. Abusadores de Animales van a verse enfrente de un juez. 

COMUNIDAD 


R 


ecientemente DTI a otorga na e instaladornan di gas reconoci un 
prolongacion di nan installateursvergunning por medio di un badge 


di 2022 y tambe nan a ricibi nan Decreto Ministerial (Ministeriële 
Beschikking) .Informacion a ser duna un bes mas encuanto reglanan y 
vigilancia cu ta ser uza riba e calidad di nan trabou pa asina por garantisa 
siguridad y un miho servicio na e comunidad di Aruba. E otorgamento a 
tuma luga door di Hoofd van Dienst wnd., Sra. Richella Dorothal y Chef 
Stoomwezen, Sr. Sylvio Werleman. 


Tin un total di 10 Gasinstallateur registra pa aña 2022. E register oficial 
di e instaladornan reconoci door di DTI pa 2022 ta obtenibel via email 
dti.gaskeuring@gmail.com, facebook y na balie di DTI. Abase di art. 2, 
AB 2005 no 72, tur instalacion di gas pa uzo comercial, mester wordo 
gekeurd door di DTI y pa esaki tuma luga, tin un proceso cu mester 
wordo cana por medio di e instalador di gas cu ta riba e registro di DTI. 


Tur restaurants, hotels, appartementen complex, foodtrucks, panaderia, 
laundry y demas luganan cu tin un instalacion di gas pa uzo comercial tin 
cu contact un di e instaladornan reconoci pa asina encamina e proceso 
di keuring door di DTI. Sin un instalador di gas reconoci pa DTI e keuring 
no por tuma luga. 


Un instalacion di gas cu wordo gekeurd lo ricibi un vergunnig y su fecha 
di vencemento lo ta despues di 5 aña. Esaki ta indica cu cada 5 aña un 
instalacion di gas tin cu wordo herkeurd. Con bo por bin na remarca pa 
ta un instalador di gas reconoci? 


Pa bin na remarca como un instalador di gas reconoci e persona/ 
compañia mester tin por lo menos un diploma MTS-werktuigbouwkunde 
of un diploma gelijkgesteld y lo mester entrega un peticion por escrito 
indicando cu e ta desea di ser reconoci como un instalador di gas. 
Despues di esaki lo sigui un interview cu e persona pa asina evalua su 
experiencianan y conocemento di e materia. 


Pa mas informacion por tuma contacto via 


e email dti.gaskeuring@gmail.com. 


DTI ta gradici e instaladornan pa nan trabounan eherci durante e 
añanan anterior y tambe ta desea nan, tur clase di exito. Esnan cu es 
aña aki ta riba e registro di instalador reconoci door di DTI ta; 
# 
BEDRIJFSNAAM 
NAAM INSTALLATEUR 


1 
Affordable and Excellent Technical Contracting N.V. (Blijden, Edwin 
Th.) 
2 
Aruba Gas Supply Co., Ltd. (ARUGAS) (Adrien, Sandy I.) 


3 
Aruba Gas Supply Co., Ltd. (ARUGAS) (Alias, Darrel S.) 


4 
Bill Total Technic Service (Beeldsnijder, Herbert G.) 


5 
Bopel Technical Services N.V. (Wolff, Carlos J.) 


6 
Check cu Chikí Plumbing VBA 
(Gomez, Nelson) 


7 
Cristal Mechanical Services NV 
(Helder, Victor R. Jr) 


8 
C.S. Engineers & Consultants N.V. (Simon, Carroll R.P.) 


9 
D.R. Kock Water & Gas Installatie (Kock, Denny R.) 


10 
Exxcell Technical Services vba 
(van der Linden, Eric C.H.) 


DTI a haci registro di 


instaladornan di gas 2022 


15 


Diabierna 15 di Juli 2022 


SPORT 


U 


n siman a pasa y ainda Ronaldo no 
tin ekipo cu ta dispuesto pa cumpra 


su contracto for di Manchester United, 
algo cu el a solicita e ekipo pa haci. 
Fuera cu ainda e no un ekipo nobo 
ayera a bira conoci cu e ekipo Ingles, 
Chelsea tambe a dicidi di no contrata 
Ronaldo ya cu e entrenado Tuchel no ta 
kere cu e ta cuadra den su plan di wega. 


PSG tambe a dicidi cu nan no kier uni 
Ronaldo hunto cu Messi y Neymar den 
mesun ekipo ya cu practicamente tur ta 
riba 30 aña di edad. 


Pa como Ronaldo a haya un ofertea 
di un ekipo di Saoudi Arabia pa dos 
temporada caminda e lo ricibi e suma 
impresionante di 270 miyon euro 
pero e delantero a nenga e oferta aki, 
bisando cu e kier sigui hunga riba un 
nivel superior na Europa. 


Te cu ayera ta menciona cu tin dos ekipo 
cu ainda ta interesa den su servicio 
aparentemente cu ta e ekipo di Bayern 
Munchen pero cu tambe a anuncia cu 
esaki no ta factibel mientras cu ainda 
tin e ekipo di Atletico Madrid cu lo por 
contrata Ronaldo. 


BARCELONA: 


Manera cu AWEMainta a publica 
ayera 
caba, 
Ousamane 
Dembele 


definiticamente 
a 
firma 
pa 
dos 


temporada mas cu e ekipo di Barcelona 
y mesun cos a sosode cu e Brasilero 
Raphina, caminda ya tin anticipacion 
cu e ekipo Catalan, apesar di su crisis 
financiero, lo bay tin un fuerte liña di 
atake y ainda nan ta papia di e posibel 
inclusion di Robert Lewandowski. 


Fuera di esakinan ainda entrenado Xavi 
ta conta cu Pierre-Emerock Aubameyan, 
Ansu Fati, Memphis Depay, Ferran 
Torres y Martin Braithwaite den tapara, 
tur esaki pa un ekipo cu no tin placa. 


ARTURO VIDAL: 


Arturo Vidal a yega na un acuerdo 
cu su ekipo Inter di Italia, pa desolve 
su contract pa asina y biaha pa Brasil 
caminda e lo bay milita den e ekipo 
Flamengo. Vidal di 35 aña lo firma un 
contract pa un aña y mey y ta bolbe 
pa futbol Suramericano despues di a 
hunga 15 aña na Europa. 


Redo di futbol 
Redo di futbol 


Ronaldo ta nenga oferta di 
Ronaldo ta nenga oferta di 
270 miyon pa dos temporada 
270 miyon pa dos temporada 


Na 2007 el a bandona su ekipo di Colo 
Colo y a bay hunga den e Liga Aleman 
pa Bayer Leverkusen y el a ser cumpra 
pa e ekipo di Juventus pa cual el a 
hunga cuater temporada prome cu el 
a pasa pa Bayern Munchen hungando 
tres temporada pa despues pasa pa e 
ekipo di Barcelona pa cual el a hunga 
dos temporada pa despues pasa pa e 
ekipo di Inter Milan. 


Den e periodo di 2012 te cu 2019 Vidal 
a bira titula campeon na cuater ocasion 
cu Juventus, tres ocasion cu Bayern 
Munchen, dos ocasion cu Barcelona 
y finalmente dos temporada pasa cu 
Inter Milan. 


LEO MESSI: 


E delantero di Argentina, Messi, ta den 
su ultimo temporada cu Paris Saint 
Germaine pero dirigentenan di e ekipo 
a haci un apelacion riba e manager 
di e delantero, kende ta manehando 
su asuntonan, pa un extension di 
contracto pa un temporada mas te mey 
mey di 2024. 


Sinembargo tur cos ta mustra cu Messi 
no kier tuma ningun decision awor ya 
cu e kier warda riba su participacion den 
e Copa Mundial na luna di november 
venidero prome cu e dicidi riba su 
futuro den futbol. 


LISANDO MARTINEZ: 


Tur cos ta cla pa traspaso di e defensa 
central Argentino di AJAX, pa e ekipo 
di Manchester United pa e suma di 55 
miyon euro y ta cuestion di prepara 
algun documento local pa Lisandro 
Martinez uni un biaha mas cu e 
entrenado Erik ten Hag, cu a cambia 
su carera formalmente den e ekipo di 
AJAX. 


E ekipo Hulandes no a perde pa gana y 
a tuma contacto cu e ekipo di Rangers 
den e Liga Escoces, pa traspaso di e 
defensa centrao Calvin Bassey, kende 
tin 22 aña pero cu a wordo sigui pa e 
ekipo Hulandes pa un tempo caba. Ya 
e entrenador nobo di AJAX a papia cu 
Bassey riba su plannan y tur cos ta 
mustra cu e lo wordo contracta como 
posibel reemplaso di Martinez y e ta 
costa e ekipo hopi menos cu Martinez 
ta costa United. 

INTERNATIONAL 


C 


as Princesa Aruba ta informa cu dia 4 
di september proximo nan ta instala 


nan candidatanan cu lo ta participando na 
e certamen final dia 6 di november 2022 
den Cas di Cultura. 


E categorianan ta Princess Beauty 4-6 
aña, Little Beauty 7 pa 10 y Pre Teen 
Beauty 11 pa 15 aña. 


Como bestuario cada candidata lo mester 
un pyama, un coctail dress y un gala dress. 
Cas Princesa ta invita tur mucha y teeners 
cu ta desea di ta den su certamen di 2022, 
pa tuma contacto cu Jessica Anthony 
na 7399449. Tambe por bishita e pagina 
riba facebook di Cas Princesa Aruba. 


Ayera 14 di juli MEP ta recorda e di 23 aña di 
fayecimento di sra. Grace Heronimo-Bareño 


Awe 14 di juli ta un fecha memorabel riba cual nos ta recorda e di 23 aña di fayecimento di un 
gran politico/gobernante den nos comunidad, esta sra. Grace Heronimo-Bareño. Grace a nace 
na Aruba dia 22 di maart 1945. Na un edad hoben caba Grace a tuma e decision pa drenta 
arena politico y tabata na e eleccion di Eilandsraad di 1975 cu Grace Bareño – como e prome 
dama cu a yega di aparece riba lista di nos partido – den su prome salida a obtene 455 voto, 
cual ta un cantidad considerabel e tempo ey. Te cu e eleccion di 1989 Grace fielmente a aparece 
riba lista di MEP. 


Grace tabata tambe e prome dama na Aruba cu a asumi e encargo di diputado di Teritorio 
Insular di Aruba. Durante su trayectorio como gobernante Grace a dedica gran parti di su 
trabao den e area social y a percura specialmente pa esnan cu limitacion den comunidad ya cu 
den pasado como profesional su persona semper a traha incansablemente pa e grupo special 
aki, e.o. na Bibito Pin school na Piedra Plat. Grace tabata tambe miembro di Eilandsraad. Como 
politico activo Grace a lucha schouder cu schouder cu nos Libertador Betico Croes y tabata 
danki tambe na su perseverancia y contribucion valioso awe Aruba ta un pais liber den Reino 
Hulandes. 


Como muestra di aprecio y reconocimento, MEP a duna e hala femenino di partido e nomber 
di Forza Femenino Grace. Su lealtad incondicional na su partido MEP y su stimacion pa Aruba 


Instalacion di Princess Beauty 
Aruba ta 6 di september 2022 

y cu mester a dune un 
golden 
handshake. 


Eynan nos ta mira 
cu malgastamento di 
placa ta tuma lugar di 
esnan cu ta paga AZV. 


Awe cu nos ta tende 
cu CAFT a pidi pa 
duna ministerraad di 
Aruba un “indicacion” 
(aanwijzing) ta paso 
nan a hunga pa hopi 
aña cu e macaco te cu 
nan a saca su wowo. 
For 
di 
November 


2018 a avisa gobierno di Aruba pa baha gasto pero 
nan a hasi net lo contrario. Un gobierno cu durante 
di campaña a bin cu hopi promesa pero a resulta lo 
contrario di locual cu nan a primiti. Un gobierno cu ta 
biba di pasado y cu ta keda tira culpa riba e gobierno 
anterior pero awe nan a demostra cu nan no ta miho cu 
nan sino pio cu nan. 


Bao di e gobierno aki Aruba a perde su Status Aparte. 
A mara henter nos isla pa nan mal maneho. A gaba 
cu nan conoce e materia y cu lo goberna sin medida 
pero awe nos pueblo di Aruba ta sufri pa un gobierno 
incoherente. 


Nos isla ta pasa den duro y e situacion lo tuma tempo 
prome cu bin cambio. Mundialmente situacion lo bira 
mas dificil. Esaki ta pa nos pueblo di Aruba cuminsa 
sembra pa tin cuminda. Esaki ta un tempo pa busca 
Dios di nos profundidad di nos curason. E sabiduria di 
hende tin nos awe unda nos ta pero nos tin un Dios cu 
si nos pidie pa sabiduria lo E duna nos. Awor ta tempo 
pa pone nos confia den Dios. 


SPORT 


A 


yega na nos oido cu e dagverblijf di Respaldo 
lo cerra su portanan pa falta di finanzas. Ta 


mas cu un aña caba cu nos di partido Curpa a haya 
informacion cu salud mental di nos pueblo mester 
un ayudo urgente. E situacion ta urgente y a pasa un 
aña caba cu no a hasi net nada pa alivia e situacion. 
Apenas 4 mil persona por haya tratamento y tin mas 
cu 8 mil mester di ayudo urgente. 


Dianan ta bula y nada ta wordo hasi pa remedia e 
asunto. Nos ta mira cu no tin lugar y e hendenan aki 
ta bai riba caya. Nan ta forma un peliger pa nan mes 
y pa otronan. Nos a wordo informa cu si e hendenan 
aki no ricibi nan tratamente nos lo perdenan pa 
semper y nan lo bira un peso extra riba nos sociedad 
y riba nos cartera. 


Nos ta 5 pasa di 12 y nos ta mira cu gobierno no ta 
move pa brinda ayudo nan esan cu mester di ayudo. 
Tin placa pa biaha, pa fiesta y pa auto nobo pero 
unda cu mester di ayudo urgente no tin. Gobierno 
no conoce su prioridadnan. Mientras tanto kier duna 
mas trahador di hospital pakete pa baha gasto, loke 
ta bai acosto di e servicio y ta pone un peso extra 
riba esnan cu mester sigui traha den cuido. 


Riba dje nos por a compronde cu e ambiente na 
hospital ta malo. Un trahador cu ta traha malcontento 
y bao stress lo no produci y ta vunerable pa hasi 
errornan. Un trahado ta produci ora cu e trahador ta 
contento y ta traha den un bon ambiente. 


Nos a laga nos voz resona differente biaha caba cu 
riba salud di hende no por hasi wega. Pueblo tin 
asina hopi medida riba su lomba caba y nos tin un 
gobierno cu no tin nos pueblo na pecho. Unda cu nan 
a pone nan man, nan a daña enbes di drecha. Nos ta 
corda cu a kita e director di AZV sin ningun motibo 


Eric Ras (Curpa): 


Cuido mental na Aruba ta core 


peliger pa falta di finanzas 

POLITICA 


P 


artido MEP a tuma nota di un comunicado di 
prensa di Mike Eman (AVP) papiando di mascarada 


di Prome Minister Evelyn Wever-Croes. Segun Eman, 
e mascarada di Prome Minister a cay awor cu Hulanda 
ta poniendo presion riba Aruba. Un ponencia absurdo 
mirando tur e documentonan cu AVP mes ta presenta 
cada biaha den cuanan bo ta wak exactamente kico 
CAft kier: 


- pa bin cu mas medida di impuesto awor, di 15 miyon 
e aña aki 


- pa corta gastonan di AZV cu 11 miyon mas e aña aki 


- pa corta den gastonan di departamentonan manera 
enseñansa, cuerpo policial, asuntonan social, aduana 
cu 38 miyon florin 


- pa kibra e contratonan di PPP cu partido AVP a cera 


- pa stop di paga pa Arubus, Serlimar y Post 


Tur e puntonan aki bo ta tende Parlamentario Gerlien 


Croes tur dia ta comenta. Anto awor Mike Eman ta bin 
papia di mascarada di Prome Minister mientras e sa 
hopi bon kico CAft kier pa Aruba? Ta increible. 


Mas ainda, Mike Eman ta papia cu ta awo Hulanda ta 
pone presion riba Aruba. Mientras cu desde cu Mike 
Eman a laga nos pais financiero y economicamente 
destrui, Hulanda a cuminsa pone presion no riba Eman 
mas sino riba Prome Minister Evelyn Wever-Croes. Un 
Prome Minister femenino cu no a bay den welga di 
hamber pa ningun presion di Hulanda y pa ningun reto 
cu el a encontra desde 2017 cu el a cuminsa goberna 
nos pais. 


Danki Dios, cu awe, cu Hulanda ta pone presion mientras 
cu ainda Aruba ta den crisis pero recuperando, cu no ta 
Mike Eman ta lidera e pais aki, si no masha tempo caba 
e lo a bay den welga di hamber, pasobra Mike Eman a 
demostra cu no por goberna den tiki presion, mucho 
menos e lo por goberna den tur e presion cu Aruba ta 
enfrentando den e ultimo dos añanan. 


Danki Dios Evelyn Wever-Croes ta lidera nos pais, 


pasobra Mike Eman lo a bay den welga di hamber caba 

For di diferente fuente por a tuma nota 
y a scucha cu AVP a redobla e debe di 
pais Aruba den apenas 8 aña bou nan 
maneho desde 2009 pa 2017. Fuentenan 
manera Banco Central di Aruba (CBA) y 
Departamento di Finansas a registra 
esaki y hasta Colegio di Supervision 
Financiero Aruba (CAft) tambe a skirbi 
over esaki den nan rapportnan y awe 
no ta un secreto cu pais Aruba tin un 
situacion di debe halto como pais asina 
chikito. 


Nos por puntra nos mes ta pakico y na 
ki momento Aruba a haya un CAft anto. 
For di tabel por tuma nota datonan di 
e deficit financiero y e debe di pais 
Aruba registra door di CBA for di 2008 
pa 2021 y e financieringssaldo registra 
pa departamento di Finansas di 2010 pa 
2021. 
Aki por nota nivelnan di deficit (diferencia 
entre entrada y gasto) aña tras di aña 
nunca antes registra. Gobierno di AVP 
tawata surpasa su entradanan haciendo 
gastonan surpasando 400 miyon pa 
mas cu un aña. Asina den apenas 5 aña 
cuminsando for di 2010 te cu 2015 a 
crea un debe extra di 1.7 biyon florin. 
Esaki a haci cu na 2014 caba Hulanda 
a hala atencion di Gobierno di AVP y 
a yega na un acuerdo por medio di un 
protocol, e asina yama Witte Donderdag 
Akkoord, pa purba conscientisa y corigi 
Gobierno di AVP di nan mal maneho 
financiero. Tur esaki sin exito! 


Den apenas 8 aña Gobernacion di AVP 
a hisa e debe di Aruba cu 2,2 biyon 
florin sin un situacion di crisis y den e 
tabel por observa over e añanan 2010 
pa 2017 con e deficit a contribui na e 
debe aki. Mirando cu Gobierno di AVP 
no a atene su mes na e palabracionnan 
firma den e protocol y purba cuminsa 
maneha y reduci e debe di pais 
Aruba bek a haci cu Hulanda a duna 
Gobierno di Eman un instruccion y 
esaki a resulta den un Decreto Real na 


Parlamentario Setty Christiaans-Yarzagaray (MEP): 
Kico ta CAft, pakico y na ki 


momento Aruba a hay’e? 


2015, e asina yama KB. Aki ta unda den e 
instruccionnan di Hulanda mester a bin cu 
Colegio di Supervision Financiero (CAft) y 
Parlamento di Aruba na 2015 a pasa e ley 
di LAft (Landsverordening Aruba Financieel 
Toezicht) pa asina duna e autoridad na CAft 
pa supervisa y duna conseho na Hulanda 
over e maneho financiero di Aruba. 


Pa colmo despues di e desaster financiero 
laga atras pa Gabinete Eman I y II, Aruba 
a wordo asota pa un crisis causa pa e 
Pandemia di Covid na 2020 na unda Aruba 
y Gobierno Wever-Croes I no tawata tin e 
espacio financiero ainda pa yuda su pueblo 
su mes, pues mester a recuri pa prome 
biaha den historia na asistencia financiero 
di Hulanda. 


Aruba a fia practicamente 1 biyon florin, 
cu ta mita di e debe di Gabinete di AVP 
a genera, pa sostene pueblo trahador di 
Aruba y nan famianan asina hunto purba 
surpasa un crisis cu mundo a experiencia 
despues di algo mas cu 100 aña. 


Awe e fiansanan brinda pa Hulanda ta loke 
a yuda Aruba sostene y absorbe efecto di 
e crisis berdad pero aunke condicionnan 
di e fiansanan aki no ta mara na interes 
directamente pero si na condicionnan cu 
Gobierno mester atene su mes na dj’e. 
Awe CAft tin un rol ainda pa conseha 
Hulanda tocante e condicionnan stipula 
na e asistencianan financiero den forma di 
fiansa durante Pandemia. 


Gobierno di MEP tin e mala suerte di 
Goberna cada bes den momentonan dificil 
y di crisis, pero ta Dios so sa dicon. Si no 
tawata pa AVP, awe Aruba lo no tawata tin 
un debe di e magnitud aki. Si no tawata 
pa AVP, Gobierno por a duna su pueblo 
asistencia probablemente sin mester a 
depende di otro pa ayudo. Si no tawata pa 
AVP, awe no tawata tin tanto condicion cu 
casi Gobierno di Aruba mes no tin espacio 
pa maneha pais Aruba. Paso si no tawata 
pa AVP, awe no tawata tin un CAft. 

R 


ecientemente 
Fundacion 
Tienda 
di 
Educacion 


conhuntamente cu Fundacion Telefon pa Hubentud a 


culmina cu e di dos grupo pa 2022 di e proyecto Best Dad 
Ever. Un total di 11 tata a ricibi nan certificado despues di a 
sigui e trayecto extenso di 10 sesion. E trayectonan a wordo 
organisa pa Centro Pa Hoben y Famia manera tambe Cedehm. 
Durante e trayectonan a elabora ariba diferente aspecto 
y tambe preocupacion di un tata ora ta trata desaroyo y 
lantamento di un yiu. 


Tin hopi pregunta y tambe desafio cu tatanan ta topa cu nan 
ora di lantamento di un mucha. Tin hopi informacion riba 
rednan social y tambe riba internet tocante e topiconan pero 
semper e comunicacion directo cu otro mayornan tin mas 
balor agrega. Ora ta trata e hende homber den su rol como 
tata tin hopi desafio ta presenta. Den mayoria caso e hende 
homber no lo acerca otro tata facilmente cu pregunta. Den 
e trayecto di Best Dad Ever tatanan ta haya e oportunidad 
di comunica y tambe haya informacion di expertonan riba e 
materia con pa anda cu e diferente desafionan aki. Den bida 
di un persona tin diferete fase cu ta cuminsa for di e momento 
di nacemento. Ta p’esey ta importante pa haci pregunta y 
por acerca instancianan concerni manera Fundacion Tienda 
di Educacion ora tin pregunta of preocupacion tocante 
lantamento di un yiu. 


Tin varios trayecto cu Fundacion Tienda di Educacion ta 


Fundacion Tienda di Educacion ta gradici Fundacion Telefon pa 
Hubentud pa e bon colaboracion pa e proyecto Best Dad Ever 


colabora cu otro instancianan den e ramo social. Asina 
e organisacion tin lasonan estrecho cu por ehempel: 
Fundacion Telefon Pa Hubentud, Fundacion Pa Nos 
Muchanan, Fundacion Respeta Mi, Centro Pa Hoben y 
Famia, Wit Gele Kruis Aruba, Fundacion Anti Droga Aruba, 
Departamento di Asunto Social, Directie Voogdijraad, 
Buro Sostene Mi, Fundacion Guia Mi y tambe diferente 
scol. Fundacion Tienda di Educacion ta forma parti di e 
Comision Pedagogico di Aruba. 


Fundacion Tienda di Educacion kier gradici Fundacion 
Telefon pa Hubentud pa e colaboracion estrecho y tambe 
e confiansa brinda di por forma parti di e proyecto Best 
Dad Ever. Tambe un gradicimento na Famia Planea, na 
partera srta. Stephany Daal y na sr. Johnny Boekhoudt pa 
nan contribucion den e trayecto. Un proyecto cu sigur ta 
contribui na bienestar di nos muchanan y specialmente na 
e hende homber den su rol como tata y pa fortifica e laso 
cu su yiu. 


Tienda di Educacion ta situa den edificio di Centro Pa 
Hoben y Famia, Sabana Blanco 68-C. Orario di servicio ta 
di 8 am – 6 pm. Por contact Tienda di Educacion di dialuna 
pa diabierna via 161, Facebook Messenger of e-mail info@ 
tdearuba.com. Pa keda informa like y follow e Facebook 
& Instagram Page. Bishita tambe nan Website y YouTube 
Channel pa mas informacion. 

E 


sistema Zion di Musica a nace for di 6 di juli 2020 
na Aruba. Esaki ta ser organisa pa Academia di 


Musica Zion, bou di e Fundacion ‘Iglesia Cuadrangular 
El Legado’ cu for di januari 2022 a cuminsa prepara pa 
e concierto aki cu lo ta ‘un anochi di talentonan’. 


Fo’i dia cu el a inicia ta duna les pa tres nivel, principiante, 
esnan cu capacidad y esnan avansa cu duracion di 6 
luna. E tres nivel aki ta ‘White’, ‘Silver’ y ‘Gold’. Na 
unda e participantenan ta explora e genero musical y 
na final nan ta ricibi nan certificado corespondiente. 
Y cu dos biaha pa aña ta bini cu un presentacion cu 
ta sirbi como iniciativa y reto pa e participantenan. E 
generonan musical ta den nos Wals, Ritmo Latino, Pop 
y conocemento di lectura di partitura. Tambe den canto 
nan ta haya solfeo, y lectura di partitura. Instrumentonan 
cu e participantenan ta haya les di dje y cune ta piano, 
guitara, cuatro (cuarta), y baho, drum, y percusion. 


E sistema Zion di Musica aki ta bou direccion di dr. 
Jonathan Zubiandi, kende ta gradua di conservatorio 
na ‘Conservatorio las Acacias’ y dirigi pa e maestro 
Frances, sr. André Poulet, kende tambe tabata dirigi e 
orquesta Sinfonica di Caracas.. 


Un anochi di talentonan di academia di 
Un anochi di talentonan di academia di 


musica Zion na Iglesia ‘Nos Cunucu’ 
musica Zion na Iglesia ‘Nos Cunucu’ 


Señora Dayana Sequera de Zubiandi, a cuminsa su 
estudio di baile for di masha trempan, y cu 14 aña di 
edad e ta drenta scol di baile ‘la Escuela de Danzas 
Venezuela’ cu señora Yolanda Moreno, un scol di baile 
masha prestigioso y den prepara e miho bailadonan 
folklorico. El a studia musica na e scol di musica 
‘la Escuela José Angel Lamas’, den categoria di 
instrumento di biento, especificamente e clarinete y 
saxofon, y a wak klasnan practico di coro pa varios 
aña. Tambe E ta Licenciado den Administracion, pa 
menciona Publicidad y Mercadeo, carrera cu el a haci 
pa 18 aña. 


Na Venezuela e tabata fundado di e Academia di Baile, 
‘Talentos que Dejan Huellas’, tambe tabata organizado 
hunto cu su casa di e Festival di ‘Coreografia TQDH’ 
pa varios aña consecutivo, reuniendo asina mas di 1000 
hoben di henter e pais, den e eventonan artistico aki cu 
a fortalece e arte di baile y su impacto den sociedad. 
Actualmente sra. Seguera de Zubiandi ta dirigi hunto 
cu su esposo Jonatan Zubiandi, e ‘Academia Zion 
System Music & Dance’. Aki na Isla di Aruba fo’i 2 
aña caba, ta dunando les di baile contemporaneo, estilo 
urbano, afro dance y tambe les di Zumba, incluso pa 
esnan di tercer edad. 

prome siman di Arte Activo Kids & Youth Camp 
na UNOCA ta casi tras di lomba. Den un ambiente 


creativo y artistico e mucha- y hobennan ta disfrutando 
di diferente actividad manera yoga, pintamento, 
cantamento, musica, baile y hopi mas. Cual ta keda 
facilita pa medio di varios docente cualifica cu yen di 
pasenshi. 
Mayornan, boso ta buscando un plan vacacional cu 
enfoke riba arte y cultura pa boso yiunan? Mucha- y 
hobennan, boso kier desaroya boso habilidad creativo y 
artistico? Esaki lo ta e oportunidad perfecto! Ainda tin 
cupo pa e grupo di mucha y hoben na Scol di Arte San 
Nicolas, cual ta tuma luga durante e siman di dianan 18 
pa 22 di juli. 
Parti mainta ta specificamente pa e muchanan di 7 te 
cu 12 aña y parti atardi ta pa e hobennan di 13 te cu 18 
aña. E camp aki tin un costo di solamente AWG. 75,- pa 
un siman completo. E prijs ta engeneral, pues, mucha y 
hoben ta paga e mesun prijs. E prijs ta encera material, y 
tambe cos di come y cos di bebe. 
Pa por participa na e camp, mayornan mester inscribi 
nan yiu(nan) via e link publica riba e pagina di facebook 
di UNOCA, cu ta UNOCA Aruba. Tambe tin posibilidad 
pa pasa personalmente na Scol di Arte, situa na Pastoor 
Hendrickstraat # 103, riba dialuna, dia 18 di juli 2022, 
durante orario di camp menciona p’asina inscribi bo(so) 
yiunan. 


Arte Activo Camp ta den ful swing 


Ultimo dia pa inscribi ta diabierna, 15 di juli 2022. 
E forma di pago ta sea via transferencia bancario of 
por pasa libremente na UNOCA durante orario di 
oficina na Stadionweg # 21, di 8:30 di mainta te cu 
4’or di atardi. 
Pa mas informacion, por tuma contacto cu UNOCA 
libremente na 583-5681 of por manda un e-mail na 
general@unocaruba.org 


Mayornan, no perde tempo! Inscribi boso yiunan awe 
mes, pasobra cupo ta limita! 
Directiva di UNOCA 
14 juli 2022 

R 


ecientemente 
Parlamento 
di 


Aruba a aproba e ley di LNT. 


Inmediatamente gobierno di Hulanda 
a laga sa cu gobierno di Aruba a kibra 
e acuerdo cu nan tabata tin riba e ley 
di LNT, pasobra Parlamento di Aruba a 
dicidi di uza su autoridad legislativo pa 
traha un amienda, cu tabata contene 
cambionan 
minimal, 
sinembargo 


importante, den e ley aki. 


Un di e cambionan ta amplia e tempo 
di transicion stipula den e ley, di 2 
pa 5 aña. Esaki ta necesario pa duna 
e experto un chens pa ahusta su 
finansas cu e realidad di un salario 
reduci substancialmente. 


Ademas e ta evita casonan den corte 
pasobra dos aña di transicion ta un 
tempo demasiado cortico pa e cambio 
salarial aki. 


E realidad tambe ta cu na Hulanda tin 
e mesun ley aki, cu ta wordo yama 
WNT of balkenendenorm cu a drenta 
na vigor 1 januari 2013. E WNT si ta 
duna expertonan Hulandes 7 aña di 
transicion. 


Pesey mi a haya cu ta sumamente 
inhusto di parti di Gobierno di 
Hulanda, cu awor kier bin impone 
un tempo di transicion di apenas dos 
aña pa nos expertonan na Aruba, 
loke den mi parecer ta totalmente 


Parlamentario Marco Berlis (MEP): 
Hulanda no ta contento cu Parlamento a 
haci uzo di su derecho pa amendeer un ley 


inacceptabel. 


E forma aki di bin impone y 
demanda sin tene cuenta cu hende y 
problemanan huridico no ta cuadra 
cu maneho responsabel y etico. 


Ademas di esaki, Hulanda kier 
forsa gobierno pa bisa Parlamento 
di Aruba kico pa haci, y asina forsa 
Parlamento di Aruba bai na amen di 
Hulanda. Esaki ta bay contra tur ley 
y etica di democracia y sigur ta un 
actitud colonial y inacceptabel. Nos 
ta un estado di derecho y Parlamento 
di Aruba ta e organo di mas halto di 
nos pais y ta independiente. 


Esaki ta significa cu ora gobierno 
di Hulanda ta cera un conbenio cu 
Hulanda, esaki ta sucede na nivel di 
gobierno y no ta inclui Parlamento. 
Acaso Tweede Kamer na Hulanda 
ta haci segun gobierno Hulandes 
ta manda? Gobierno di Aruba a 
cumpli dor di pasa e ley di LNT 
den Parlamento, sinembargo ta 
Parlamento ta dicidi con e ta trata y 
ahusta e ley aki. Esey ta e poder di 
Parlamento, cu ta e poder legislativo 
aki na Aruba. 


Hulanda mester sa y sa masha 
bon, cu prome cu pandemia Aruba 
tabata bayendo riba bon caminda. 
Pandemia a pone nos na rudia. Awor 


ta parce cu Hulanda kier mantene 
nos riba rudia enbes di brinda e 
apoyo necesario pa yuda nos pais 
recupera y nos economia crece 
atrobe. Aruba semper a lucha y 
a logra, y nos lo logra un biaha 
mas pasobra e pueblo di Aruba 
ta decidido di vence cualkier 
obstaculo cu ta den su caminda pa 
sigui progresa y sigura e bienestar 
pa nos futuro generacionnan. 


Si pueblo desea mas 


informacion di e articulo 
aki, contact mi na tel: 528- 
4639 of email mi na: marco. 
berlis@parlamento.aw / Bo 
parlamentario y sirbidor di 
pueblo na bo ordo semper! 


Diabierna 15 di Juli 2022 


24 


COMUNDAD 


WILLEMSTAD – Representante di e sindicatonan cu 
ta representa personal di Refineria, a sali cu sentimento 
mixto for di tratamento di e caso den corte di Fundacion 
Clean Air Everywhere contra di gobierno. E caso ta 
relaciona cu normanan di medio ambiente cu mester 
ta conta pa Refineria ora cu e ta operacional atrobe. 
Gherrel Remilia presidente di sindicato APRI a declara 
cu e sindicato tabata kier haña un indicacion kico precies 
e intencion ta di Clean Air Everywhere. 


E sindicalista ta bisa cu ela haña e prueba cu loke cu e 
Fundacion ta pidi hues ta un peticion irasonabel . ‘Nos 
tur ta consiente cu e aspecto di polucion ta importante 
y nos tur ta spera cu mester yega na un caminda cu 
e polucion ta menos compara cu antes’. Pero, segun 
Remilia, e proceso aki ta mara na tempo y tambe cen. 
Loke ta bai tuma tempo pa alcansa, e lider sindical ta 
sigi bisa. Durante di e caso, e abogado di gobierno a bisa 
cu lo dura sigur 3 aña pa yega na start e refineria den 
caso cu mester cumpli cu tur e exigencianan di Clean Air 
Everywhere. Na opinion di Remilia, lo dura mas tanto 
cu tres aña, mientras cu e invercion lo ta hopi cuantioso. 
Banda di esei ningun compania lo no ta interesa pa hasi 
e invercion ei. Esei ta nifica cu e refineria na Corsou ta 


WILLEMSTAD - Partido Inovacion Nacional (PIN) ta pidi 
atencion urgente di Kabinete Pisas pa e empobrecemento 
alarmante di nos pueblo. Tin hopi discucion riba salario di 
directornan di entidadnan publico sin cu a pone e pregunta aki 
den e contexto social y economico real di Corsou. Economia 
ta depende di tur trahado y tur trahado tin derecho di un 
compensacion husto. 


Salarionan den pais mester ta den balansa cu locual nos ta 
produci hunto como pais y tambe den un relacion husto 
cu otro. Na momento cu acepta e compensacion di Prome 
Minister, mas of menos NAF. 15.000 bruto pa luna, como 
norma na cua ta midi salario di directornan di entidadnan 
publico, cu ta varia entre NAF. 20,000 pa NAF. 30.000 pa 
luna pero cu na final di aña ta monta te na mei miyon florin. 


Gherrel Remilia: encuanto normanan pa refineria… 


Fundacion Air Clean Everywhere ta hasi un peticion irasonabel na hues 


sera. Ta pesei, segun e presidente di APRI, tin un 
decreto ministerial tocante di e normanan, cu mester 
atende y hasi algo na dje. Alcides Cova presidente 
di SGTK, ta bisa cu tur hende ta di acuerdo cu tin 
norma cu mester cumpli cune y cu tur hende ta di 
acuerdo cu ora cu cuminsa opera, ta bai tene cuenta 
cu no ta bai cuminsa kima e asfalt pero cu ta fuel oil 
ta bai kima. 


Cova ta optimista cu hues ta bai tene cuenta cu e 
hecho, cu tur loke ta posibel lo hasi pa garantisa 
un situacion positivo y cu e caso lo ta na fabor di 
gobierno. 


Tin empobrecimento alarmante!...... 
“Lider di Partido PIN Suzy Camelia Römer. 


25 


Diabierna 15 di Juli 2022 


COMUNDAD 


WILLEMSTAD – E preis di webo cu gobierno a 
tuma e desicion cu e ta duna aprobacion ayera pa 
subi, depende di e desaroyo di inflacion mundial, 
ta posibel cu e por baha bek. Asina minister di 
asuntonan economico, Ruisandro Cijntje a bisa. 


Un webo Un caha di webo pa cua aworaki mester 
paga fl.4,88 ta bira fl. 6.36. E aumento general di 
preis di webo ta di 35%. Minister Cijntje a splica 
cu gobierno a aproba e subida di preis di webo, 
despues cu a verifica cu e calculacionann relaciona 
cu e inflacion di e importacion cu productornan 
di webo localmente ta confronta.Ta trata di entre 
otro subida di preisnan di grano y puitonan, cu ta 
necesario pa por sirbi e mercado local di webo. 
Minister Cijntje a bisa tambe cu compara cu nos 
region e preis di webo ta mas abou. 


Pero Corsou ta obliga na adapta e preisnan pa por 
garantisa continuacion di produccion di webo, 
segun e minister di asuntonan economico. Banda 
di e hecho cu e productornan local mester sigi cu 
nan negoshi, mester evita cu ta surgi aventura pa 
importa webo. ‘’Nos tur ta conciente cu e inflacion 
cu ta tuma luga rond mundo, ta algo cu nos no por 
wante’’. 


Durante años, asina e mandatario a sigi bisa, preis 
di webo no a subi. Webo cu ta un di e productonan 
di macuto basico, no tin margen pasobra no ta 
importe, e tin preis maximo cu hopi aña a keda 
mescos. Prome cu por mira cu webo a bira mas 
caro, mester warda pa e documento bai WJZ pa e 
cana e trayecto necesario pa despues su publicacion 
tuma luga. 


Minister Cijntje: 


No por hasi nada contra inflacion mundial, preis di 
webo a subi hopi pero ta posibel cu e ta baha bek 


Como cu webo ta den macuto basico, ta posibel 
cu gobierno por hasi cierto cambio, den caso cu 
e preisnan bira normal. Ta pesei ta importante pa 
gobierno dispone di entre otro e cifranan anual di 
e companianan. ‘’Nos ta sigi vigila e preisnan den 
mercado internacional’’, asina minister Cijntje a 
remarca. ‘Mescos cu ela subi abnormal, e por baha 
bek’. 


Pais chikito 


E desaroyo di inflacion internacional, ta un 
situacion cu bo no tin den bo man, ora cu ta trata 
di un pais chikito manera Corsou. Caminda cu pa 
añas nos a keda importa sin realisa produccion 
propio. Minister Cijntje:’ Aworaki bo ta mira cu 
tin inflacion, y bo ta bezig ta importa e inflacion y 
manda hopi divisas afo’’. Ta pesei pa importante 
pa busca invercionista pa trece cen fresco for di 
afo pa hinka den nos economia. 

WILLEMSTAD - Un caso insolito caminda un controlado di trafico 
aereo na Sint Maarten tabatin su negoshi di limpiesa den aeropuerto 
y su doño di trabou mes tabata su cliente. E profecional nunca a pidi 
gerencia di Juliana Airport permit pa lanta su mes negoshi di limpiesa 
den aeropuerto y ta ora nan a ripara cu tabatin chanchuyo cu factura, 
ela bira sospechoso y a dune retiro inmediato. 


Principio di e luna aki hues a trata e caso di e profecional di control 
di trafico aereo kende for di 2003 ta traha ganando un salario di NAf. 
8.124,63 bruto pa luna. Contrat di e profecional cu Juliana Airport ta 
bisa cu tin permit por escrito, e no por traha pa otro hende of compania 
ni por tin negoshi cu ta competi cu su doño di trabou. Aña pasa den 
e caos cu tabatin den reconstruccion di aeropuerto di Sint Maarten, 
recherche a aresta dos persona y a listra nan cas y a descubri caso di 
fraude. Ministerio Publico a saca e informacion indicando cu for di 
oktober 2021 e no a presenta na trabou y no a manda notificacion. 


Despues di e inval na su cas, a ordene pa presenta na trabou pa duna 
cuenta y rason dicon nan a detene. Dia ela presenta na oficina ela 
insisti cu e no a comete algun delito pero despues di su detencion e no 
a bai traha mas tampoco. E ta na cas ta keinta banki cobrando salario 
mientras cu e bataya entre abogadonan pro y contra a cuminsa. Nan 
kier pa e splica ki negoshi e tin na aeropuerto pero cu no tin di haber 
cu su trabou di controlado aereo. E homber a splica cu e no tin nada 
di bisa nan. Na recherche nan bai directamente al grano y a puntre 
kico un controlado di trafico aereo tin di haber cu trabou di limpiesa. 
Ela contesta cu despues cu horkan Irma a pasa, e aeropuerto tabata 
un caos y como cu e tin un compania di limpiesa for di 2016, ela 


WILLEMSTAD - Situacion financiero cash den caha di gobierno 
no ta malo y ta hasta miho cu expertonan a calcula pero gobierno 
mester paga tino cu ora nan fia otro instancianan semi gubernamental 
capital, esakinan tin cu paga bek. Un di e fiansanan cu gobierno a 
hasi ta e suma di 9 miyon florin na Curaçao Medical Center (CMC). 
Sinembargo riba e cuenta y rason di e fiansanan cu gobierno a hasi, 
por no ta cu hospital no a paga ningun quota bek. CFT a mustra 
gobierno riba e risico cu e situacion financiero perempempe na 
CMC por pone cu nan no por paga e 9 miyon florin bek e aña’ki y 
CFT ta controla delaster miyon florin cu gobierno tin cu haña bek. 
Enfaticamente CFT a suplica gobierno di Corsou pa specifica y pone 


Retiro inmediato a cai....... 


Controlado di trafico aereo tabatin 
negoshi di limpiesa den aeropuerto 


CFT ta adverti algun dia caba: 
Wak pa CMC paga fiansa di 9 miyon florin e aña’aki 


ofrece su servicionan y a cuminsa traha. Ela pidi trabou y a 
haña trabou serca gerencia di aeropuerto y tur hende tabata 
conciente di e trabounan. 


Di otro banda nunca ela pidi su doño di trabou pa traha pa 
otro compania pero tampoco e no por a manda documentacion 
di su empresa Total Keare N.V. E investigacion cu a sigi a 
mustra cu nunca aeropuerto no a dune contrat, no tabatin 
oferta ni pago pa factura oficial y solamente e prome factura 
tabatin stempel di aeropuerto. 


Pero pio ta cu ningun hende por bisa si su compania a hasi 
limpiesa pasobra aeropuerto tabata un caos total cu yen di 
hende canando rond sin sa ken ta hasi kico. 

FORTALEZA PA FAMIA. 


Scirbi pa Pastor Marcel Balootje. 


KICO TA PASA ORA HENDE LUBIDA RIBA DIOS 


Ora hende lubida riba Dios nan ta bira rebelde y no ta kere, nan ta lubida for di unda Dios a saca nan. Nan 
curazon ta bira duro , y nan na bira ciego tras di cos y poder. Nan ta kere cu nan ta sabi pero nan ta bira 
bobo door di a bandona e caminda di Dios, y drenta den e salon di orguyo y arogancia, caminda hende ta 
gaña nan mes, y bira ingrato y pone Dios un banda. Ta un peliger grandi ora hende lubida Dios. 


Con hende ta lubida Dios? 


Ora tin cosnan den nos bida, cu nos ta kere cu ta mas importante cu Dios. 


Ora nos ta kere den idolatria, cosnan cu ta prohibi pa Dios cuminsando for di Exodo 20 :1-5. Cristo Hesus 
tambe a siña nos pa stima Dios cu henter nos curazon, alma, y cu tur nos forsa y stima nos prohimo manera 
nos mes.(Marco 12:30-31). 


Tin idolonan bieu cual ta imagenan traha di palo y piedra cual Dios ta aborece, y esey tur hende sa. 
Pasobra Dios a bisa pa no traha nan mes, ta mescos cu bo tin un Anaconda den bo cura di cas y bo ta bisa 
ta pa mantene e cura limpi di raton , djaca,etc awel un dia abo mes lo bira su cuminda, asina ta idolatria 
e ta destrui bo. 


Tin otro tipo di idolatria cual ta creencianan den cual ni Tata ni Yiu, ni Spirito santo ta wordo menciona, 
hopi ta kere den nan, y ta participa den nan. Y ta cuminsa kere den morto y papia cu morto y ricibi 
instruccion di morto. Dios a spierta nos esey den Deutoronomio 18:10-13. Juan 14:26 y Juan 15:26.. Corda 
bon cu solamente Cristo Hesus a resucita for di morto, a subi na cielo y ta sinta na man drechi di Tata.(Juan 
1:18) ningun otro hende. 


Idolatria moderno, auto, cas, placa, poder,hende cu ta adora nan curpa , y esun cu ta mas serio awendia, 
cual ta e idolatria di telefon, cual ta causando hopi rebeldia.Ta masha poco mayor sa e password di nan yiu 
su telefon.Telefon moderno a kibra e nucleo familiar. 


Tin hende cu tur momento nan ta riba nan telefon, na cas, riba caya coriendo auto auke cuanto boet nan 
por hanja, toch nan ta sigi, anochi riba cama, y hasta den cas di Dios , faltando asina respet pa Dios su 
Palabra ,Su Alabansa y Su Adoracion.. 


Dios spaar nos pasobra si un dia un hende inventa un sistema di hack telefon, hopi hende lo hanja ataka di 
curazon, pasobra nan confiansa den nan telefon, a pone nan lubida riba Dios. 


Simplemente bo por nota esey con nervioso un persona por bira ora e lubida of perde su telefon. 


Hasta den matrimonio, tin hende cu no kier nan esposo/esposa mishi cu nan telefon, ni sikiera ricibi un 
yamada, ora cos yega asina lew bo a cay den idolatria telefonico. 


Ta solamente hende cu un curazon dedica na Dios ta bira nervioso ora nan lubida di haci oracion of lesa 
nan beibel. 


Salmo 103 :1+2 ta bisa: Bendiciona Señor , O mi alma, y tur loke tin den mi bendiciona Su nomber santo. 

¡Oh, Dios misericordioso! Te pedimos por tu siervo José Gregorio, 


quien 


prevenido por tu gracia practico desde niño las mas heroicas virtudes, en 
especial una Fe ardiente, una Pureza angelical y una Caridad encendida, 


siendo esta la escala por la cual su alma volo a tu divino encuentro, 


cuando recibiste el holocausto de su vida. 


Concedenos que brille pronto sobre su frente la aureola de los santos, si 
es para tu mayor gloria y honor de la Santa Iglesia. Te lo pedimos por los 


meritos de Cristo Nuestro Señor. Amen 


Cu honda pena pero conforme cu boluntad di Dios nos ta anuncia 


fayecimento di 


Petra Isidora Thode-Rasmijn 
Mihor conoci como: “Dora” 


*19-05-1949 - †08-07-2022 


Acto di entiero lo wordo anuncia despues. 


Dios ta amor y amor ta Dios,Maske mi no ta na e 
mundo aki mas, tur día lo mi ta den boso curason. Mi ta 


alaba bo Dios pa tur bo obranan. 


Cu tristeza den nos curason, pero conforme cu boluntad 
di Dios y agradecido pa tur locual ela nifica pa nos, nos ta 
participa fayecimento inesperadamente di: 


Sr. Wilfred Lugo 


Cariñosamente yama 
“Bubita” 


Na nomber di su: 


Esposa: Lucia Lugo-Kock 


Yiu: Angeleau y Laura Lugo-Franco 


Mayornan: † Jose Lugo† Thomasita Tromp 


Rumannan: Pablo Jose Lugo (Ito) Jorge y Gomara Lugo Chayadi 
Lilian y Randy Hoek-Lugo 


Subrino(a)nan: Gregory Lugo y señora (Hulanda) Jennifer y Joan 
Rosario-Lugo Giorgino Lugo Ralph Hoek Josue Hoek 


Swa y cuñanan: Ludwina y Eric Arendsz-Kock Adriana Nelson-Kock 
(Hulanda) Alexander Kock (Hulanda) Lourdes Kock (Hulanda) 
Vivian Koc Eugene y Mireya Kock-Kock Alfred van Duuren 


Sobrino(a) nan di respet: Giovanny Solognier Ylonca y Jean-Pierre 
Zimmerman-Arendsz Natoushka Solognier y Urmi Inocencia Edric 
Arendsz y Stephanie Angela Richard van Duuren y Suzy Sobral Derick 
Arendsz y Patricia Clever Jordan Geerman y Mariangella Odor 
Janelyn van Duuren y Pierre Pintus Jermain Van Duuren y Danielle 
Bos Alexandra Kock Gorgia Kock Jetli Kock 


Bon bisiña: Reina Toppenberg 


Amigo(a) di cas: Shirley y Billy Bundle-Tevreden y famia Ruben 
Toppenberg y señora y famia Donald Toppenberg Oriana Dubero 


Amigo y amiganan di Tarabana y Dakota, Su bon bisiñanan 


Ex coleganan di Departamento di Labor (DPL) 


Demas famia: Lugo, Tromp, Kock, Franco, Chayadi, Hoek, Lopez, 
Arendsz, Nelson, Zimmerman, van Duuren, Solognier, Geerman, 
Rosario, Bundle, Pintus, Sobral, Toppenberg. 


Si den nos tristeza nos por a lubida algun persona of famia nos ta 
pidi nos mas sincero disculpa. 


Acto di entiero lo tuma luga na Misa La Birgen 


Fatima Dakota diabierna 15 di juli 2022 di 2’or pa 


4’or di atardi. Despues lo sali pa Santana Catolico na 


Sabana Basora. 


Nos disculpa cu nos lo no por ricibi bishita di 


condolencia na cas. 

E la laga recuerdonan super bunita atras y nos ta gradici dios pa tabata tin un tata 


Ehemplar- Balente y cu un curazon di oro, Nos tin un ehempel pa sigui y ta roga na dios pa 


ilumina nos pa sigui dilanti mane e lo tawata desea, Su enseñansanan 


lo keda cu nos y Semper e lo ta den nos curazon 


Francisco De Sales Quandus 


(CHITO) 


Na nomber di su 


Tata: †Pastor Maximiliano Quandus 


Mama: †Petra Maria Geerman Quandus 


Mama Di Su Yiunan:Lidia Mariana Kock 


Yiunan:Ramiro Quandus & Maria Fenanda Quandus Jimeno†Lisuri Marsdin-Quandus & 
†Ruben Marsdin Lyandra Quandus 


Nieto(a)nan:Jofran Quandus Jomiro Quandus Lynn Quandus Shanthale Marsdin Nathan 
Violenus 


Unico Bisnieto Stima:Jayvan Quandus 


Rumanan:Dora Quandus Rica Bertha Quandus†Candita Quandus †Caridad Quandus †Jesus 
Rafael Quandus †Ceferino Benito Quandus †Sira Candita Quandus †Petronilda Candita 
Quandus 


Nuera y Nuero Stima Manera YuiMaria Fernanda Jimeno†Ruben Alfonso Marsdin 


Mihor Amigo:Randolf De Mayo 


Omo y Tantanan Primo y Primanan Subrino y Subrinanan Na Aruba y Hulanda 


Tur Swa y Cuñanan,Ihanan, Amigo y Amiganan, Su bon bisiñnan, Conocirnan y Amistadnan di 
mundo di Casino y Construction y demas famia: Quandus, Kock, Jimeno, Marsdin, Violenus, 
Geerman, Donata, Carrera, Wever, Fun, Reyes, Arends,,Vrolijk, Petrochi, Faro, Vroegindewij 


Famia Rodiguez y demas famia na Cuba 


Nos ta Disculpa si den nos tristeza nos por a lubida un of otro famia. 


Ta keda invita pa compaña nos pa hiba nos Tata na su ultimo lugar di sosiego 


diabierna 15 Juli 2022 na Aurora Funeral Home di 2’or pa 4’or di atardi 


despues saliendo pa Santana central na Sabana Basora 


Despues di entiero nos no ta ricibi bishita di condolencia na ca 


Laga tur loke ta spera mi ta 
bunita Laga tur locual cu mi 


encontra na caminda ta bunita 


Laga tur locual cu mi laga atras 


keda bunita y Laga esakinan 


termina den tur buniteza. 


Cado Wever. 


Cu dolor na nos curason, nos ta 


anuncia fayecimento di: 


Joseph Anthony van der 


Linden 


*26-04-2005 - †09-07-2022 


Acto di entiero lo wordo 


anuncia despues 

Den nomber di famia nos kier a gradici tur 
esnan cu a mustra nan atencion of compaña 


nos durante entiero di 


Veneranda Angela 


Mihor conoci como Dudu 


Boso muestra di atencion ta di hopi aprecio y un 
gran sosten pa nos. Un danki na Cas di Cristelle, 


especialmente Stella, Lidia, Kaythleen y Eric. 


Un danki na Dr. Rivera pa su atencion. Danki na 
Lucia Flanegin, su costurera y Pastor Jairo pa e 


ceremonia. Danki na Royal /Aurora Funeral Home 


pa nan bon servicio. 


Na mesun memento nos ta invita pa compaña 
nos na 3 Santo Sacrificio di Misa na Inmaculada 


Concepcion na St. Cruz pa 7 pm 


Diaranson 13 di july 


Diabierna 15 di july 


Diasabra 16 di july, despues di misa tin un oracion 


na cas Sabana Grandi 75 C 


Boso presencia lo altamente aprecia 


“Si un hende muri, e por bolbe biba? 


Lo mi keda warda tur e dianan cu mi ta obliga di warda, te 
ora mi liberacion yega. Lo bo yama, y lo mi contesta bo; bo 
ta anhela pa mira obra di bo man” Job 14:14,15 


Cu hopi tristesa nos ta anuncia fayecimento 


Elsa Maria Tromp 
Na nomber di su: 
Rumannan: 
† Thomas (Tommy) Tromp y † Brigida Tromp-Wolff 
† Pablo (Poipi) Tromp y † Sofia Tromp-Kelly 
† Laureano (Jaño) Tromp y vda. Catharina (Arinda) Tromp- 
Jacobs 
† Estanislao (Chou) Tromp y vda. Alida Tromp-Kelly 
† Mariano Tromp y vda. Catharina (Catrin) Tromp-Kelly 
† Mathilda (Tida) Eckmeyer-Tromp y † Andres (Deechi) 
Eckmeyer 
† Ines Tromp 
Benito Tromp y Rosemary Tromp -Utta na Alemania 
vda. Isidora (Dora) Croes-Tromp y † Juan (Mario) Croes 
Juliana (Diana) Hart-Tromp y Frans Hart 
Prima manera ruman: 
Beatrix Christiaans-Tromp y Ronny Christiaans 


Su dr. di cas stima: 
Suyan Sneek 


Su omo, prima(o)nan, sobrina(o)nan, sobresobrina(o)nan, 
amiga(o)nan, bisiñanan, su rumannan Testigo di Jehova 
na Aruba, su rumannan y amigonanan di Congregacion 
Noord, conocirnan y demas famia. 


E defunto lo ta reposa na Salon di Reino Di Testigonan di 
Jehova na Bubali 5-F 


Diasabra 16 di July, 2022 for di 2:00 pm – 4:00 pm 


Despues di sirbishi lo tin acto di cremacion den seno 
familiar.Nos disculpa, pero lo no por ricibi bishita di 
condolencia na cas. 


Enbes di flor of krans un donacion pa Foundation of 
Jehovah’s Witnesses of Aruba lo ta altamente aprecia, lo 
tin un box disponibel pa esaki of por haci un transferencia 
na CMB na number di cuenta 24826801 “Foundation of 
Jehovah’s Witnesses of Aruba (Noord)” Bubali 5-F, Noord, 
Aruba 


Pa motibo di e situacion di Covid-19, ta pidi pa mantene 
estrictamente na e reglanan di DVG, usando tapa boca y 


practicando distancia social. 

“Dios ta amor... y amor ta Dios, 


maske mi no ta na e mundo aki, tur dia 
lo mi ta banda di boso Curazon, mi por 
stens di loke Señor ta hasi” Salmo 33 


Cu dolor na nos curason, pero conforme 


cu boluntad di Dios, nos ta participa 


fayecimento di nos ser stima: 


Sra.vda. Angelica Hernandez- 


Dirkz 


Cariñosamente yama “Machi of 


Antin” 


*05-06-1932 - †08-06-2022 


Acto di entiero lo wordo 


anuncia despues 

Laga tur loke ta spera mi ta bunita Laga tur locual cu mi encontra na caminda ta bunita 
Laga tur locual cu mi laga atras keda bunita y Laga esakinan termina den tur buniteza. 


Cado Wever. 


Cu dolor na nos curason, nos ta participa fayecimento di nos ser stima: 


Stephany “Nieske” Sonia Rasmijn 


*02-11-1984 - †09-07-2022 


Na nomber di su: 
Pareha: 
Nickelson Sattaur 


Mascota stima: 
Cheiba Rasmijn 


Mayornan:Maria Werleman & †Rolando “Witty” Boezem 
Edward Rasmijn & Yeicy Rasmijn-Carmona Bravo 
Rumannan:Stephen Rasmijn & Paul Janssen Sylvester Rasmijn 


Welo y welanan:†Jan Alberto Werleman & †Stefanita Werleman-Franken † Manuel “Nene” Rasmijn & Maria 
“Jieng” Maduro Tanta y omonan: Bettie Werleman y famia †Filomena “Mena” Werleman 


May & Chela Werleman-Briezen y famia Rita & Ady Dijkhoff-Werleman y famia †Sylvio “Chuiw” Werleman 


Thomas “Mashi” & Merry Werleman-Chala y famia Serapio “Japs” Werleman Carlas “Ete” & Aparicio 
“Palucho” Werleman y famia Johnny Werleman Soraida Werleman y famia Giovanca Werleman & Danny 
Geerman y famia †Carlo Rasmijn Jerry Rasmijn y yui Rudolph & Djanira Rasmijn-Kock y famia Gilbert & 
Altagracia Rasmijn-Figueroa y famia Sharinne & Juriaan Snellen y famia 
Primo, primanan y demas famia cu ta hopi pa menciona. 
Bisiña stima: Stephany Zarraga y famia 
Amigo, amiganan, bisiñanan, conocirnan 
Mescos cu ruman: Yeisireth Rasmijn y famia Misael Rasmijn 


Famianan: Werleman, Rasmijn, Franken, Maduro, Geerman, Dubero, Dijkhoff, Briezen, Bryson, Tromp, 
Arends, Croes, Dania, Lacle Henriquez, Ruiz, Paesch, Ellis, Snellen, Janssen, Chala, Kelly, Philips, Kock, 
Figueroa, Zarraga, Sattaur, Boezem, Carmona Bravo. 


Acto di entiero ta tuma lugar na Aurora Funeral Home diasabra 16 di juli 2022 for di 1’or 


pa 4’or di atardi. Cremashon lo tuma lugar den seno familiar. 


Nos disculpa cu den nos tristesa nos por a lubida un of otro famia. 
Ta deseo di Nieske pa bin bisti na colornan marineblauw cu blanco. 


